Paġna Il-kompetenza tal-BĊE biex jagħti opinjoni hija bbażata fuq l-Artikoli 127(4) u 282(5) tat-Trattat dwar il-Funzjonament tal-Unjoni Ewropea (TFUE) billi r-regolament propost fih dispożizzjonijiet li jaffettwaw il-kontribuzzjoni tas-Sistema Ewropea tal-Banek Ċentrali għat-tmexxija bla xkiel tal-politika dwar l-istabbiltà tas-sistema finanzjarja, kif imsemmi fl-Artikolu 127(5) TFUE, u l-kompiti tal-BĊE dwar politiki relatati mas-superviżjoni prudenzjali ta' istituzzjonijiet ta' kreditu, kif imsemmi fl-Artikolu 127(6) TFUE. Skont l-ewwel sentenza tal-Artikolu 17.5 tar-Regoli tal-Proċedura tal-Bank Ċentrali Ewropew, il-Kunsill Governattiv adotta din l-opinjoni. Il-BĊE jilqa' wkoll il-fatt li r-regolament propost jistabbilixxi proċess gradwali ta' żieda tal-assigurazzjoni reċiproka tal-SGD parteċipanti sabiex finalment tintlaħaq sistema uniformi ta' assigurazzjoni ta' depożitu li tillimita r-rabta bejn bank u s-sovran domestiku tiegħu. Kumplessivament, il-BĊE jilqa' l-fatt li r-regolament propost jiffissa pjan direzzjonali u skeda ta' żmien ċari b'passi tranżitorji ddefiniti b'mod ċar u limitati lejn EDIS żviluppata għal kollox. L-istadji tar-riassigurazzjoni u tal-koassigurazzjoni għandhom għalhekk jitqiesu bħala tranżizzjonijiet lejn assigurazzjoni sħiħa, li hija skedata li tibda fl-2024. Dan l-approċċ fi stadji jieħu inkunsiderazzjoni l-bżonn li jsir iktar progress f'oqsma oħrajn tal-Unjoni Bankarja u l-EMU inġenerali. Barra minn hekk, dan l-approċċ għandu l-għan li jiżgura li hemm biżżejjed żmien sabiex jiġu akkumulati kontribuzzjonijiet ex-ante ġewwa l-Unjoni Bankarja qabel il-bidu tal-istadju tal-assigurazzjoni sħiħa. Fl-aħħar nett, se jiġi żgurat trattament ugwali ta' istituzzjonijiet ta' kreditu affiljati mal-SGD parteċipanti billi jittieħdu inkunsiderazzjoni riskji speċifiċi għall-istituzzjonijiet dwar l-istituzzjonijiet ta' kreditu l-oħrajn kollha fl-Unjoni Bankarja meta jiġu ddeterminati l-kontribuzzjonijiet rispettivi tagħhom. Sabiex tisseddaq iktar il-kredibbiltà tal-EDIS u sabiex tinqata' effettivament ir-rabta bank/sovran fil-livell nazzjonali, mekkaniżmu ta' sostenn pubbliku komuni fiskalment newtrali għall-EDIS għandu jiġi stabbilit mhux iktar tard mill-bidu tal-istadju ta' assigurazzjoni sħiħa. Il-BĊE jilqa' l-fatt li l-EDIS se tiġi amministrata mill-Bord. Huwa importanti li l-EDIS tiġi amministrata minn korp indipendenti tal-Unjoni li huwa ssalvagwardat minn influwenza politika u se jiżgura aċċess għad-DIF taħt kundizzjonijiet ugwali għall-SGD kollha. Il-Bord jista' jistenna li jkun hemm benefiċċju mill-effetti tas-sinerġija billi jiġu amministrati b'mod simultanju l-fondi ta' assigurazzjoni ta' riżoluzzjoni u ta' depożitu, partikolarment billi joqgħod fuq il-kompetenza teknika li akkumula fl-eżerċitar tal-kompiti ta' riżoluzzjoni meta jamministra l-Fond Uniku ta' Riżoluzzjoni (SRF). Jista' jkun hemm żidiet fl-effiċjenza billi l-amministrazzjoni u l-investiment taż-żewġ fondi jeħtieġu konoxxenzi u kompetenzi tekniċi simili. Madankollu, it-twettiq ta' dawn il-kompiti ġodda b'mod effettiv jista' jeħtieġ l-allokazzjoni ta' riżorsi addizzjonali lill-Bord (ara l-paragrafu 2.9). Ir-riżorsi kemm għall-SRF u d-DIF għandhom jiġu indikati b'mod ċar għall-iskopijiet rispettivi tagħhom, u biex jiġi evitat speċifikament ir-riskju li r-riżorsi għall-protezzjoni tad-depożitu jistgħu jiġu konfużi u potenzjalment "ikkunsmati" għal finijiet ta' riżoluzzjoni. Il-BĊE jilqa' l-arranġamenti proposti fejn il-BĊE huwa intitolat li jaħtar rappreżentant permanenti li jista' jipparteċipa fil-laqgħat tas-sessjonijiet kollha tal-Bord, inklużi s-sessjonijiet plenarji kollha tal-EDIS u s-sessjoni plenarja konġunta. Fl-aħħar nett, il-BĊE jilqa' l-fatt li l-awtoritajiet ta' riżoluzzjoni nazzjonali biss jew awtoritajiet maħtura jkunu membri tal-korpi deċiżjonali tal-EDIS. L-ebda entità privata li tamministra SGD nazzjonali ma tkun involuta direttament fis-sessjoni plenarja tal-EDIS. Il-BĊE jilqa' din ir-restrizzjoni u jfakkar li skont id-definizzjoni pprovduta fl-Artikolu 2(1)(18) tad-Direttiva 2014/49/UE, awtoritajiet maħtura (pubbliċi) biss jitħallew jipparteċipaw fil-kulleġġi ta' riżoluzzjoni. Fil-fatt, billi entitajiet privati li jamministraw SGD jappartjenu għal assoċjazzjonijiet bankarji f'ċerti Stati Membri, meta jingħataw aċċess għal informazzjoni kunfidenzjali dwar banek li huma l-kompetituri tagħhom, dan jista' jqanqal kwistjonijiet serji ta' kunfidenzjalità kummerċjali. Meta wieħed iħares lejn il-proċedura ta' likwidazzjoni, fejn id-Direttiva 2014/59/UE tgħid espressament li l-awtoritajiet ta' riżoluzzjoni għandhom jipprovaw jimminimizzaw l-ispejjeż ta' riżoluzzjoni u jevitaw il-qerda tal-valur, l-awtoritajiet inkarigati mil-likwidazzjoni għandu jkollhom ukoll l-għan ġenerali li jimminimizzaw l-ispejjeż tal-likwidazzjoni, biex b'hekk jiżguraw it-telf għad-depożiti koperti, u għaldaqstant, l-SGD jiġu mminimizzati. Sabiex jilħqu dan l-għan, l-awtoritajiet inkarigati mil-likwidazzjoni għandhom jitħallew jieħdu l-ktieb tad-depożiti kopert flimkien ma' ċerti assi oħrajn tal-istituzzjoni ta' kreditu li qed tfalli u jittrasferuhom lil xerrej tas-settur privat. Dan ix-xiri u tip ta' assunzjoni ta' tranżazzjoni jistgħu, f'ħafna każijiet, ikunu inqas għoljin għal SGD milli jsir ħlas tad-depożiti ggarantiti fil-likwidazzjoni. Bl-istess mod, hemm bżonn li jiġi kkjarifikat, fit-test tar-regolament propost, jekk ir-riżorsi finanzjarji tal-EIDS jistgħux jintużaw għall-implimentazzjoni tal-miżuri alternattivi pprovduti bħalissa fl-Artikolu 11(6) tad-Direttiva 2014/49/UE. Billi l-mod kif isir il-proċess ta' likwidazzjoni se jkun fundamentali għas-salvagwardja tal-fondi tal-SGD u għalhekk ta' dawk ukoll tal-EDIS, huwa importanti li l-Bord ikollu l-possibbiltà li jeżerċita ċertu kontroll fuq il-proċess tal-likwidazzjoni nazzjonali. Għalhekk, bħar-Regolament (UE) Nru 806/2014, li jipprovdi għall-Bord li jieħu f'idejh ir-riżoluzzjoni mill-awtoritajiet nazzjonali tar-riżoluzzjoni jekk il-fondi SRF għandhom jintużaw, il-Bord għandu jkun jista' jipparteċipa fil-proċedura tal-likwidazzjoni jekk x'aktarx li jkun hemm bżonn ta' riżorsi tal-EDIS. Dan jiżgura li l-kontroll fuq il-proċedura tal-likwidazzjoni tkun allinjata direttament mar-responsabbiltà ġejja mill-protezzjoni tad-depożitu. Kwistjoni importanti li għandha tiġi kkunsidrata huwa jekk u sa fejn l-approċċ ibbażat fuq ir-riskju għad-determinazzjoni tal-livell ta' kontribuzzjonijiet għandu jirrifletti wkoll il-probabbiltà li tiġi attivata l-assigurazzjoni ta' depożitu għal istituzzjoni ta' kreditu, u speċjalment il-probabbiltà li għandha titpoġġa f'likwidazzjoni u mhux riżoluzzjoni. Barra minn dan, għal raġunijiet ta' ċertezza legali, ir-regolament propost għandu bżonn jindirizza kif se jintużaw il-kontribuzzjonijiet, li f'ċerti Stati Membri jinġabru 'l fuq mil-livell tar-rekwiżit minimu ta' 0,8 % ta' depożiti koperti. Il-BĊE jilqa' l-fatt li r-regolament propost jipprevedi li kull sena, għal kemm idum il-perijodu tar-riassigurazzjoni u tal-koassigurazzjoni, il-Bord se jikkonsulta lill-BĊE u lill-awtorità nazzjonali kompetenti qabel id-determinazzjoni għal kull SGD tal-ammont totali ta' kontribuzzjonijiet ex ante li jista' jitlob minn istituzzjonijiet ta' kreditu affiljati mal-SGD rispettivi. Dawn il-kontribuzzjonijiet regolari jirriflettu l-kompetenza tas-superviżuri fir-rigward tal-valutazzjoni tal-possibbiltà ta' riskju ta' istituzzjonijiet u jippermettu lill-BĊE u lill-awtoritjiet kompetenti nazzjonali biex jiżguraw li l-proċedura għall-kalkolu u l-ġbir tal-kontribuzzjonijiet ma timminax s-sodizza tal-istituzzjonijiet ta' kreditu li jikkontribwixxu. Il-BĊE jilqa' l-fatt li r-regolament propost jeħtieġ l-użu ta' riżorsi, mhux biss għal ħlasijiet, imma anki jekk hemm riżoluzzjoni li sseħħ fi kwalunkwe wieħed mit-tliet stadji tal-EDIS. Dan huwa importanti sabiex tiġi ffaċilitata r-riżoluzzjoni, li għal ħafna banek li qed ifallu jew x'aktarx ifallu jista' jkun ta' interess pubbliku u għalhekk is-soluzzjoni ppreferuta minflok l-insolvenza. Dan jikkonforma wkoll mad-Direttiva 2014/49/UE u r-Regolament (UE) Nru 806/2014, li teħtieġ li l-SGD tkun responsabbli sal-livell tad-depożiti koperti, iżda d-depożitanti għandhom jibqgħu jkollhom aċċess għad-depożiti tagħhom u l-parteċipazzjoni fil-finanzjament tar-riżoluzzjoni m'għandhiex taqbeż it-telf li l-SGD jkunu ġarrbu fil-każ ta' insolvenza. Madankollu, ir-regolament propost jeħtieġ li jindirizza espressament jekk il-bilanċi ta' depożiti 'l fuq minn EUR 100 000 li huma temporanjament protetti minn 3 sa 12-il xahar skont il-leġiżlazzjoni tal-Istat Membru kkonċernat kif permess mill-Artikolu 6 tad-Direttiva 2014/49/UE, għandhomx ikunu koperti mill-EDIS. L-Artikolu 41i jistabbilixxi proċedura għall-iskwalifika SGD mill-kopertura EDIS. Taħt din il-proċedura l-Kummissjoni, li taġixxi fuq l-inizjattiva tagħha stess jew fuq talba tal-Bord jew ta' Stat Membru parteċipanti, tista' tiddeċiedi li: (a) SGD naqset milli tikkonforma mal-obbligi skont ir-regolament propost jew mal-Artikoli 4, 6, 7 jew 10 tad-Direttiva 2014/49/UE; jew (b) SGD, l-awtorità amministrattiva rilevanti fit-tifsira tal-Artikolu 3 tad-Direttiva 2014/49/UE jew kull awtorità rilevanti oħra tal-Istat Membru, fir-rigward ta' talba partikolari għall-kopertura mill-EDIS, aġixxiet b'mod li jmur kontra l-prinċipju ta' kooperazzjoni sinċiera kif preskritt fl-Artikolu 4(3) tat-Trattat dwar l-Unjoni Ewropea (TUE). Il-BĊE jilqa' l-fatt li r-regolament propost jipprovdi salvagwardji mmirati biex jiġi żgurat li l-SGD kollha jikkonformaw mal-obbligi rispettivi tagħhom taħt qafas ġdid skont l-implimentazzjoni nazzjonali tad-Direttiva 2014/49/UE. Dan huwa importanti sabiex jiġi evitat kull riskju ta' abbuż u biex jittaffa l-periklu morali. Madankollu, minħabba l-qawwa ta' din is-sanzjoni u l-konsegwenzi eventwali għad-depożitanti, l-iskwalifika ta' SGD nazzjonali għandha tiġi kkunsidrata biss meta tkun proporzjonata mal-ksur imwettaq u impost wara l-SGD inkwistjoni tkun naqset milli tikkonforma mal-azzjonijiet ta' eżekuzzjoni provviżorja fi skadenzi stabbiliti minn qabel taħt il-proċeduri li jiġu stabbiliti skont ir-regolament propost. Ksur li jattiva skwalifika għandu jiġi stabbilit b'mod iktar preċiż sabiex tissaħħaħ iċ-ċertezza legali. Sanzjonijiet oħrajn, inklużi ħlasijiet ta' penali, għandhom jiġu kkunsidrati għal ksur iżgħar. Barra minn hekk, meta tiġi deċiża skwalifika, hemm bżonn li jkun hemm stabbilit mekkaniżmu xieraq sabiex jiġi żgurat li l-mira ewlenija li tiżgura l-protezzjoni adegwata tad-depożiti ggarantiti kollha tkun rrispettata fi kwalunwe żmien. Dan huwa importanti b'mod partikolari mill-istadju tal-assigurazzjoni sħiħa, meta l-kontribuzzjonijiet kollha miġbura mill-istituzzjonijiet ta' kreditu parteċipanti jiġu ttrasferiti direttament ġewwa l-EDIS, sabiex jiġi żgurat li d-depożitanti ma jmorrux agħar f'termini ta' protezzjoni ta' depożiti mqabbla ma' xi tkun is-sitwazzjoni jekk l-SGD tagħhom ma kinitx parti mill-EDIS u l-kontribuzzjonijiet kollha kienu akkumulati fil-livell nazzjonali. Il-proċeduri għad-DIF għall-irkupru tar-riżorsi pprovduti lil SGD fil-każ ta' avveniment ta' ħlas huma primarjament marbuta mal-progress mal-isforzi ta' ġbir fi proċeduri ta' insolvenza nazzjonali. It-tul ta' dawn il-proċeduri jvarja b'mod sinifikanti bejn l-Istati Membri, u kultant jieħu pjuttost fit-tul. Huwa konsiljabbli li jkun hemm iktar preċiżjoni fl-Artikolu 41q sabiex il-Bord ikun jista' jeżerċita ċerti drittijiet fir-rigward tal-proċeduri ta' insolvenza nazzjonali, biex b'hekk jiġi żgurat li tiġi rrikonoxxuta l-pożizzjoni legali tal-Bord mill-qrati. L-eżerċizzju effettiv ta' dawk id-drittijiet jistgħu jeħtieġu wkoll l-allokazzjoni ta' riżorsi sinjifikanti għall-Bord għat-twettiq ta' dan il-kompitu. Ir-regolament propost ma jipprovdix għal mekkaniżmu ta' sostenn Ewropew fiskalment newtrali għall-EDIS fil-każ ta' avveniment wieħed ta' ħlas jew ta' diversi ħlasijiet li jaqbżu r-riżorsi finanzjarji disponbbli tal-EDIS, u kontribuzzjonijiet ex post jew finanzjament alternattiv ma jkunux jistgħu jintużaw malajr biżżejjed sabiex jiġi żgurat ħlas fil-ħin tad-depożitant jew l-involviment fil-ħin tal-EDIS f'każ ta' riżoluzzjoni. Dan jimplika li kwalunkwe obbligu ta' ħlas fir-rigward tad-depożitanti li jaqbeż ir-riżorsi pprovduti mill-EDIS fil-prinċipju jmur lura għand l-SGD rilevanti bis-saħħa tal-Artikolu 10(9) tad-Direttiva 2014/49/UE, li jeħtieġ li l-Istati Membri għandhom jiżguraw li l-SGD jkollhom fis-seħħ finanzjament alternattiv adegwat sabiex ikunu jistgħu jiksbu finanjament għal żmien qasir biex jissodisfaw il-krediti kontra dawk l-SGD. Għaldaqstant, l-effiċjenza tas-sistema sħiħa, fl-aħħar mill-aħħar tistrieħ fuq il-kredibbiltà ta' mekkaniżmi ta' sostenn nazzjonali. Il-premessa 14 tar-regolament propost jidher li jipprevedi aċċess awtomatiku għall-EDIS mill-SGD kollha rrikonoxxuti uffiċjalment fi Stat Membru li jingħaqad fl-MSU. Filwaqt li għandu jkun hemm definittivament obbligu sabiex il-pilastri kollha tal-Unjoni Bankarja jingħaqdu simultanjament, miżuri tranżitorji għandhom ikunu fis-seħħ sabiex tiġi żgurata l-introduzzjoni gradwali bla xkiel ta' kwalunkwe SGD li jingħaqdu f'data iktar tard. Dan jiżgura li kull sħubija tali ma ttaqqalx indebitament l-arranġamenti fiskali tal-EDIS. Pereżempju, jekk Stat Membru jingħaqad matul l-istadju aħħari tal-koassigurazzjoni jew matul l-istadju ta' assigurazzjoni sħiħa, jista' jkun iġġustifikat li jiġi pprovdut trasferiment ta' fondi akkumulati mill-SGD mill-mument tad-dħul fis-seħħ tar-regolament propost (jew parti predefinita ta' dawk il-fondi) skont il-linja ta' finanzjament prevista fl-Artikolu 41j mill-SGD lill-EDIS. Meta l-BĊE jirrakkomanda li r-regolament propost jiġi emendat, qed jiġu previsti proposti speċifiċi tal-abbozzar f'dokument ta' ħidma tekniku separat flimkien ma' test spjegattiv għal dan il-għan. Dan jinkludi wkoll il-kliem propost mill-BĊE għal emenda tad-Direttiva 2014/49/UE. Id-dokument ta' ħidma tekniku huwa disponibbli bl-Ingliż fis-sit elettroniku tal-BĊE. Magħmul fi Frankfurt am Main, l-20 ta' April 2016. IL-KUMMISSJONI EWROPEA, Wara li kkunsidrat it-Trattat dwar l-Unjoni Ewropea, it-Trattat li jistabbilixxi l-Komunità Ewropea dwar l-Enerġija Atomika u t-Trattat dwar il-Funzjonament tal-Unjoni Ewropea, Wara li kkunsidrat id-Deċiżjoni tal-Kummissjoni tad-19 ta' Settembru 2001 (PV1536) li tikkonferixxi s-setgħa fuq id-Diretturi Ġenerali u fuq il-Kapijiet tas-Servizzi li jiddeċiedu dwar il-ħtieġa li tiġi rreġistrata applikazzjoni għall-protezzjoni tad-drittijiet tal-proprjetà intellettwali li jirriżultaw mill-attivitajiet jew mill-programmi li jkunu responsabbli minnhom, dwar l-għotja ta' liċenzji marbuta ma' din, dwar l-akkwist, it-trasferiment jew iċ-ċediment jew l-abbandun tad-drittijiet, u tagħti s-setgħa tal-eżekuzzjoni amministrattiva marbuta ma' dan lid-Diretturi Ġenerali, Id-Direttorat Ġenerali għall-Affarijiet Marittimi u s-Sajd (id-DĠ Affarijiet Marittimi u Sajd) żviluppa bosta sistemi ta' informazzjoni li jappartjenu għall-pakkett tas-softwer tal-Ġestjoni tad-Dejta dwar is-Sajd Integrat (IFDM) ibbażat fuq l-istandard FLUX taċ-Ċentru tan-Nazzjonijiet Uniti għall-Iffaċilitar tal-Kummerċ u għan-Negozju Elettroniku (UN/CEFACT), għat-tpartit elettroniku tad-dejta dwar l-attivitajiet tas-sajd; Is-suite tal-IFDM attwali (minn hawn 'il quddiem imsejjaħ is-softwer) fih is-sistemi ta' informazzjoni li ġejjin: Il-FLUX Transportation Layer għat-tpartit tal-messaġġi elettroniċi skont l-istandard tal-UN/CEFACT, l-għodda tas-Sistema ta' Monitoraġġ tal-Bastimenti tal-Unjoni (Union Vessel Monitoring System - VMS) għall-monitoraġġ tal-pożizzjonijiet tal-bastimenti, u li għaliha d-DĠ Affarijiet Marittimi u Sajd żviluppa tliet moduli (Spazjali, tar-rappurtar, u USM) u l-VMS ERS Viewer, li jżid il-funzjonalità tal-viżwalizzazzjoni tal-ġurnali ta' abbord elettroniċi mal-VMS tal-Unjoni fil-format UN/CEFACT; Il-liċenzjar tas-softwer bħala sors miftuħ jista' jkun ta' benefiċċju għall-armonizzazzjoni dinjija tat-tpartit tad-dejta dwar is-sajd u jippermetti li jiġu ffrankati l-ispejjeż. Għaldaqstant, id-distribuzzjoni tal-għodod tas-softwer għandha ssir disponibbli għall-Istati Membri, għal pajjiżi terzi, għall-Organizzazzjonijiet Reġjonali tal-Monitoraġġ tas-Sajd, u għall-Organizzazzjoni tal-Ikel u l-Agrikoltura tan-Nazzjonijiet Uniti; Fir-rwol tiegħu tad-DĠ responsabbli mill-iżvilupp u l-manutenzjoni tas-softwer, li fl-istess ħin huwa s-servizz fdat għall-eżekuzzjoni amministrattiva tad-deċiżjonijiet fil-qasam tal-Proprjetà Intellettwali, id-DĠ Affarijiet Marittimi u Sajd huwa tal-fehma li l-liċenzjar b'sors miftuħ tas-softwer huwa xieraq u opportun; Biex is-softwer jiġi ddistribwit, biex l-użu tiegħu jiġi promoss, u biex tiġi evitata l-approprjazzjoni esklussiva tiegħu, is-softwer se jinħareġ b'liċenzja b'sors miftuħ, IDDEĊIEDIET KIF ĠEJ: Jistgħu jiġu applikati termini ta' liċenzjar b'sors miftuħ għad-distribuzzjoni tas-sofwer biex dan ikun jista' jintuża, jiġi replikat, żviluppat u ddistribwit iżjed. Din id-Deċiżjoni se tapplika għal kull ħarġa jew verżjoni ġdida ta' dan is-softwer fil-futur. Magħmul fi Brussell, is-6 ta' Lulju 2016. L-attivitajiet kummerċjali tal-impriżi kkonċernati huma: Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.8115 — Partners Group/Foncia Holding u s-sussidjarji tagħha, f'dan l-indirizz: L-attivitajiet kummerċjali tal-impriżi kkonċernati huma: BS Deutschland hija attiva fil-kummerċ bl-ingrossa u bl-imnut ta' tyres ġodda ta' tipi varji, bħal tyres tal-karozzi, tat-trakkijiet, tal-muturi, tal-agrikoltura u tat-tħammil u fir-rethreading ta' tyres tat-trakkijiet fil-Ġermanja, Pneuhage hija attiva fil-provvista u d-distribuzzjoni bl-ingrossa u bl-imnut ta' spare tyres u rimmijiet għal varjetà ta' vetturi bħal karozzi, trakkijiet, muturi, vetturi tal-agrikoltura u għat-tħammil u r-rethreading ta' tyres tal-karozzi tal-linja u tat-trakkijiet fil-Ġermanja, Franza u l-Polonja, PGG se tkun attiva fid-distribuzzjoni bl-imnut ta' tyres tal-karozzi u servizzi relatati mal-karozzi fil-Ġermanja. Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lil terzi persuni interessati biex jibgħatulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.7984 — Bridgestone/Pneuhage/JV, f'dan l-indirizz: L-attivitajiet kummerċjali tal-impriżi kkonċernati huma: Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-e-Mail lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.8020 — Sherwin-Williams/Valspar, f'dan l-indirizz: It-test tan-numru tal-pubblikazzjoni 2015/C 408/09 huwa sostitwit b'dan li ġej: Numru tat-telefown Numru tal-faks Indirizz tal-posta elettronika Interess leġittimu: Il-grupp applikant huwa għaqda tal-produtturi tal-prodott ikkonċernat. Kien dan l-istess grupp li bagħat l-applikazzjkoni oriġinali għall-protezzjoni tal-prodott u għalhekk dan għandu interess leġittimu f'din l-applikazzjoni għal emenda. Il-Ġermanja Deskrizzjoni tal-prodott Prova tal-oriġini Metodu tal-produzzjoni Rabta maż-żona ġeografika Affarijiet oħra [speċifika] Emenda fl-ispeċifikazzjoni tal-prodott ta' DOP jew IĠP irreġistrata li għandha titqies bħala emenda minuri skont it-tielet subparagrafu tal-Artikolu 53(2) tar-Regolament (UE) Nru 1151/2012, li ma teħtieġ l-ebda emenda tad-dokument uniku ppubblikat. Emenda fl-ispeċifikazzjoni tal-prodott ta' DOP jew IĠP irreġistrata li għandha titqies bħala emenda minuri skont it-tielet subparagrafu tal-Artikolu 53(2) tar-Regolament (UE) Nru 1151/2012, li teħtieġ emenda tad-dokument uniku ppubblikat. Emenda fl-ispeċifikazzjoni tal-prodott ta' DOP jew IĠP irreġistrata li għandha titqies bħala emenda minuri skont it-tielet subparagrafu tal-Artikolu 53(2) tar-Regolament (UE) Nru 1151/2012, li għaliha ma jkun ġie ppubblikat l-ebda Dokument Uniku (jew ekwivalenti). Emenda fl-ispeċifikazzjoni tal-prodott ta' STG irreġistrata li għandha titqies bħala emenda minuri skont ir-raba' subparagrafu tal-Artikolu 53(2) tar-Regolament (UE) Nru 1151/2012. Ir-regoli dwar it-tikkettar mogħtija fl-ispeċifikazzjoni oriġinali tal-prodott, (jiġifieri fil-punt 3.7 tad-Dokument Uniku) Wara reġistrazzjoni: 'Abensberger Spargel IĠP' jew 'Abensberger Qualitätsspargel IĠP'. L-ispraġ bil-klassifikazzjoni ta' 'Abensberger Qualitätsspargel', irid jiġi mmarkat ukoll bil-logo li ġej meta jinbiegħ. għandhom jitħassru. L-Għaqda tal-produtturi tal-ispraġ ta' kwalità tat-tip 'Abensberger' (l-'Erzeugergemeinschaft Abensberger Qualitätsspargel e.V.') għandha d-drittijiet marbutin ma' dan il-logo, li s'issa kellu bilfors jitpoġġa fuq it-tikketta. Madankollu, skont l-opinjoni legali tal-Uffiċċju Ġermaniż tal-marki kummerċjali u tal-privattivi, dawn ir-regoli tat-tikkettar ma jippermettux li tiġi rreġistrata marka kummerċjali kollettiva korrispondenti. Minħabba li, ladarba l-prodott ikun immarkat bl-indikazzjoni ġeografika protetta ta' 'Abensberger Spargel' jew 'Abensberger Qualitätsspargel', il-konsumaturi jkunu jafu biżżejjed dwar l-oriġini tal-ispraġ u dwar il-konformità tiegħu mar-rekwiżiti tal-kwalità, m'hemmx bżonn li jintuża wkoll dan il-logo għal dan il-għan. Għalhekk, l-għaqda tal-produtturi għandha interess leġittimu li l-logo jintuża biss mill-membri tagħha, li kienu jużawh qabel, u li l-ispeċifikazzjoni tal-prodott jew id-Dokument Uniku ma jibqgħux jobbligaw lill-produtturi kollha (inklużi dawk li mhumiex membri tagħha) jużaw il-logo fit-tikkettar tal-ispraġ tat-tip 'Abensberger Spargel' jew 'Abensberger Qualitätsspargel'. L-emenda proposta għandha tiġi kklassifikata bħala emenda minuri skont l-Artikolu 53(2) tar-Regolament (UE) Nru 1151/2012. Ir-rekwiżiti tat-tielet subparagrafu tal-Artikolu 53(2) li huma rilevanti f'dan il-każ, jiġifieri dawk mogħtija fil-punti (a) sa (d) ta' dan is-subparagrafu, huma ssodisfati u l-emenda ma twassalx għal żieda fir-restrizzjonijiet fuq il-kummerċ fil-prodott (il-punt (e) tat-tielet subparagrafu), mentri kieku tħallew ir-regoli tat-tikkettar ta' qabel fl-ispeċifikazzjoni tal-prodott jew fid-Dokument Uniku, kienu jinħolqu, jew setgħu jinħolqu, ostakli għall-kummerċ għall-produtturi li mhumiex membri tal-għaqda. Il-Ġermanja Klassi 1.6. Frott, ħaxix u ċereali, friski jew ipproċessati L-ispraġ tat-tip 'Abensberger Spargel' ċar ta' lewn li jvarja minn abjad għal vjola ma jistax ikun itwal minn 22 ċm, filwaqt li dak ta' lewn aħdar ma jistax ikun itwal minn 27 ċm. Bl-eċċezzjoni ta' dak li jinbiegħ direttament mill-produttur lill-konsumatur, l-ispraġ tat-tip 'Abensberger Spargel' jiġi ppreparat skont l-Istandard FFV04 tal-UNECE (l-ispraġ). Madankollu, dan l-istandard japplika wkoll għall-ispraġ abjad u vjola li jkollu dijametru minimu li ma jaqbiżx il-5 mm. Barra minn hekk, ir-rimjiet maqsuma tal-ispraġ jistgħu jiġu kkummerċjalizzati wkoll taħt il-kategorija tal-'ispraġ maqsum'. It-togħma tal-ispraġ tat-tip 'Abensberger Spargel' tingħaraf mir-riħa partikulari qawwija ta' ħwawar tiegħu tal-ispraġ. Il-qtugħ tal-ispraġ darba jew darbtejn kuljum, flimkien mat-trattament xieraq u b'attenzjoni tiegħu wara li jinqata', jiżguraw li l-ispraġ tat-tip 'Abensberger Spargel' jasal frisk għand il-konsumaturi, ikun xi jkun il-mod ta' kif jinbiegħ. Il-produzzjoni tal-ispraġ tat-tip 'Abensberger Spargel', minn meta jinżara' sa ma jinqata', għandha ssir fiż-żona ġeografika ddefinita. Prattikament, l-ispraġ li jikber fiż-żona tat-tkabbir ta' 'Abensberg' huwa l-ispraġ abjad ikkultivat. L-ispraġ abjad jitkabbar f'kanali kbar taħt l-art. Minħabba n-nuqqas tad-dawl tax-xemx, ir-rimjiet li jikbru 'l fuq fil-kanali ma jirnexxilhomx jiħdaru u b'hekk jiġu prodotti rimjiet bojod jew bojod fl-aħmar bi rjus li jvarjaw minn bojod għal vjola, li normalment ikunu twal 22 ċm. L-ispraġ li jkun għadu kemm inqata' għandu l-ewwel jitnaddaf ftit bl-ilma eżatt wara li jinqata' u mbagħad jitnaddaf sewwa bl-ilma tal-vit. Sabiex l-ispraġ jibqa' ta' kwalità tajba, wara li jinqata' u jitnaddaf għandu jitkessaħ malajr kemm jista' jkun. Il-frażi 'jitkessaħ malajr kemm jista' jkun' tfisser li l-ispraġ jitkessaħ b'ilma kiesaħ silġ kemm jista' jkun malajr wara li jinqata' sakemm ikollu temperatura ta' 1 sa 2 °C, sabiex jibqa' frisk, tari u jżomm il-lewn qisu avorju tiegħu. Dan it-tkessiħ jgħin ukoll sabiex jitnaqqsu kemm jista' jkun il-batterji u l-fungi fl-ispraġ, li jnaqqsulu l-kwalità tiegħu. Imbagħad iz-zkuk jinqatgħu bit-tul meħtieġ u jingħażlu b'mod espert. Ir-rimjiet jinqatgħu sewwa fit-tarf ta' isfel, b'mod perpendikulari mal-assi. B'hekk jitnaqqas l-ammont ta' superfiċje li tkun inqatgħet u allura jonqos it-telf tal-ilma u titnaqqas il-possibbiltà li jidħlu l-batterji fil-prodott. Jekk ir-rimja tkun moħwija jew tkun qisha l-injam fit-tarf nett, għandha titqassar b'mod espert għal inqas minn 22 ċm, jew 27 ċm fil-każ tal-ispraġ aħdar, sabiex tiġi żgurata l-kwalità għolja tal-prodott. Dawn ir-rimjiet imbagħad għandhom jinħażnu f'temperatura ta' 1 sa 2 °C f'post umduż ħafna (b'umdità ta' 99 %), imma mhux ġol-ilma. Il-produttur ma għandux iwaqqaf din il-katina ta' kesħa. Il-postijiet fejn isir l-ippakkjar, it-tkessiħ u kwalunkwe bejgħ għandhom jikkonformaw mar-rekwiżiti tal-iġjene. Il-proċessi msemmija hawn fuq, li jmorru ferm lil hinn mir-rekwiżiti minimi legali, jikkontribwixxu għal-livell għoli ta' iġjene u ta' kwalità tal-prodott. Iż-żona ġeografika tkopri, b'mod partikulari, dak li jissejjaħ is-'Sandgürtel' (iċ-ċintorin tar-ramel) li jinsab bejn Siegenburg, Neustadt an der Donau, Abensberg u Langquaid, u tinsab esklużivament fid-distrett rurali ta' Kelheim. Deskrizzjoni tal-attivitajiet ekonomiċi tal-ordni tal-Karmelitani minn Maximilian Georg Kroiss tiddikjara li probabbli l-ispraġ ilu jitkabbar fir-reġjun ta' Abensberg sa mill-1730. L-istess sors jiżvela wkoll li l-istoriku Angrüner sejjer żball meta jgħid li l-ispraġ beda jitkabbar f'Abensberg madwar l-1900. Kroiss jenfasizza wkoll il-fatt li Abensberg, anke llum, hija famuża ħafna għall-ispeċjalità tal-ispraġ tagħha. Iż-żona ta' madwar Abensberg, li tissejjaħ is-'Sandgürtel' u li tinsab bejn Siegenburg, Neustadt an der Donau, Abensberg u Langquaid, hija adattata ħafna għat-tkabbir tal-ispraġ minħabba l-kundizzjonijiet eċċellenti tal-ħamrija u tal-klima. Pereżempju, it-temperatura medja annwali ta' 9,8 °C u l-ammont medju annwali ta' xita ta' 703 mm ta' din iż-żona tat-tkabbir jippreżentaw kundizzjonijiet klimatiċi tajbin għat-tkabbir tal-ispraġ. Skont l-atlas bid-dejta ġeografika tas-sistema tal-informazzjoni dwar il-ħamrija tal-Bavarja, il-ħamrija hija prinċipalment imrammla. Fl-istess ħin, ġeneralment il-ħamrija f'din iż-żona fiha iktar minerali u fiha ftit iktar ħama minn dik ta' żoni oħrajn magħrufin sew għat-tkabbir tal-ispraġ fil-Ġermanja. Huwa minħabba f'hekk li l-ispraġ tat-tip 'Abensberger Spargel' għandu t-togħma partikulari qawwija u ta' ħwawar tiegħu. L-ispraġ tat-tip 'Abensberger Spargel' jitkabbar biss b'mod partikulari fit-tipi ta' ħamrija li ġejjin: fil-ħamrija mrammla; fil-ħamrija mrammla bi ftit lom; fil-ħamrija mrammla bil-lom; fil-ħamrija mrammla b'ħafna lom. Sabiex jiġu żgurati l-karatteristiċi speċjali tal-ispraġ tat-tip 'Abensberger Spargel' rigward it-togħma u l-freskezza li ġejjin mill-ħamrija, l-ispraġ tat-tip 'Abensberger Spargel' jitkabbar u jiġi pproċessat skont il-kriterji msemmija. F'żona kkultivata ta' 210 ettari hemm 70 produttur ta' din l-ispeċjalità. Ir-reġjun ta' Abensberg huwa wieħed miż-żoni ewlenin tat-tkabbir tal-ispraġ fil-Bavarja. Barra minn hekk, il-bdiewa lokali dejjem jiżviluppaw u jtejbu t-tekniki tagħhom tal-produzzjoni. Il-kwalità tal-ispraġ tat-tip 'Abensberger Spargel' ġejja mill-kundizzjonijiet tal-klima deskritti hawn fuq u mit-tipi ta' ħamrija li jinsabu fiż-żona ġeografika identifikata. L-ispraġ tat-tip 'Abensberger Spargel' għandu fama tajba mal-konsumaturi u min jifhem fih jikkunsidrah bħala prodott speċjali ta' togħma tajba. Dan l-ispraġ huwa speċjalità tradizzjonali tal-Bavarja u jissemma wkoll fil-bażi tad-dejta tal-Internet tal-ispeċjalitajiet tradizzjonali miżmuma mill-Ministeru tal-Agrikoltura u l-Forestrija tal-Bavarja (http://www.food-from-bavaria.de). Flimkien mal-isem 'Abensberger Spargel', minn għaxar snin ilu 'l hawn, dan il-prodott qed jiġi kkummerċjalizzat ukoll bil-marka kollettiva rreġistrata 'Abensberger Qualitäts-Spargel'. Ir-regoli biex tingħata din il-marka kollettiva jispeċifikaw li l-prodott irid ikun ta' kwalità għolja ħafna. Din il-kwalità għolja tal-prodott tfisser li l-konsumaturi huma lesti jħallsu ħafna għalih. Fil-fatt, il-prezz tal-ispraġ tat-tip 'Abensberger Spargel' huwa saħansitra ogħla minn dak tal-ispraġ famuż tat-tip 'Schrobenhausener Spargel'. Il-fama tal-ispraġ tat-tip 'Abensberger Spargel' tidher ukoll mill-fatt li hemm ktieb tat-tisjir miktub speċifikament dwaru. Barra minn hekk, kull sena tintgħażel ir-reġina tal-ispraġ tat-tip 'Abensberger Spargel' biex tirrappreżenta din l-ispeċjalità tal-ħaxix minn dan ir-reġjun. Fl-2007 ġie ċċelebrat il-75 anniversarju tat-tkabbir tal-ispraġ f'Abensberg. L-Għaqda tal-produtturi tal-ispraġ ta' kwalità tat-tip 'Abensberger' (l-'Erzeugergemeinschaft Abensberger Qualitätsspargel e.V.') tirrakkomanda l-varjetajiet li jilħqu b'mod speċjali r-rekwiżiti tal-agronomija (it-testijiet fl-għelieqi) u tat-togħma, ibbażati fuq testijiet tas-sensi marbutin mal-ispeċifikazzjoni. Hija tniżżel dawn il-varjetajiet fil-paġna prinċipali tas-sit tal-Internet tagħha http://www.qualitaetsspargel.de/ u taġġorna dan it-tagħrif kull sena. Il-kwalitajiet speċifiċi tal-ispraġ tat-tip 'Abensberger Spargel' ġejjin mhux biss mill-klima u mit-tipi speċjali ta' ħamrija li hemm f'dan ir-reġjun, iżda wkoll mit-tradizzjoni twila tat-tkabbir tal-ispraġ fiż-żona tat-tkabbir ta' Abensberg kif ukoll mill-għarfien espert tal-bdiewa li ilhom ikabbruh għal ġenerazzjonijiet sħaħ. Il-ħamrija ħafifa u mrammla li, fl-istess ħin, hija iktar rikka fil-minerali u fiha ftit iktar ħama minn dik ta' żoni oħra tat-tkabbir, kif ukoll il-qtugħ ta' kuljum tiegħu, ifissru li l-ispraġ tat-tip 'Abensberger Spargel' għandu rimjiet iktar tarjin b'togħma iktar qawwija u ta' ħwawar mill-ispraġ imkabbar bnadi oħra. Permezz tar-regoli stretti tal-Għaqda tal-produtturi tal-ispraġ ta' kwalità tat-tip 'Abensberger' dwar kif għandu jitkabbar u jiġi pproċessat l-ispraġ (http://www.qualitaetsspargel.de/index.php/erzeuger/qualitaetsordnung), li wħud minnhom imorru ferm lil hinn mill-istandards minimi legali, issa ilu deċennji sħaħ jitpoġġa fis-suq biss l-ispraġ tat-tip 'Abensberger Spargel' li jkun tal-aqwa kwalità. Dan wassal għall-fama u għar-reputazzjoni tajba ferm li dan il-prodott igawdi minnhom min-naħa tal-konsumaturi. Din il-fama tidher ukoll fid-dejta uffiċjali dwar il-prezz. Fil-fatt, l-ispraġ tat-tip 'Abensberger Spargel' jista' jġib prezz ogħla fis-suq mill-ispraġ li jkun ġej minn żoni oħrajn. Illum il-ġurnata, is-settur tal-ispraġ sar wieħed mill-fatturi ekonomiċi ewlenin tar-reġjun ta' Abensberg u jkopri żona ta' madwar 210 ettaru. Il-bdiewa li jkabbruh li joqogħdu f'dan ir-reġjun ilhom iktar minn 70 sena jgħaddu l-għarfien tagħhom dwar it-tkabbir tal-ispraġ u l-esperjenza tagħhom f'dan il-qasam lill-ġenerazzjonijiet ta' wara. Dan l-għarfien u din l-esperjenza jiżguraw li l-ispraġ ikun tal-aqwa kwalità, u b'hekk li jitqiegħed b'suċċess fis-suq. L-istaġun tal-ispraġ huwa magħruf fir-reġjun bħala 'l-ħames staġun' u jattira diversi nies li jmorru hemm għal ħarġa ta' ġurnata kif ukoll diversi turisti, li jkunu ġejjin minn postijiet fil-qrib iżda wkoll mill-bogħod. F'dak iż-żmien tas-sena, kemm fil-kċejjen tad-djar privati kif ukoll f'dawk tar-ristoranti, l-ingredjent ewlieni li jintuża jkun l-ispraġ. Kemm in-nies tal-lokal kif ukoll l-għadd kbir ta' viżitaturi minn barra li jżuru Abensberg fl-istaġun tal-ispraġ ikunu impressjonati b'riċetti dejjem iktar kreattivi. Fi żmien l-ispraġ, is-swieq ta' kull ġimgħa u s-swieq tal-ispraġ jaqilgħu l-iktar flus mill-bejgħ tal-prodotti tal-ispraġ. Ta' kull sena, sa mill-1996 'l hawn, tingħażel reġina tal-ispraġ ta' Abensberg. Din ir-reġina tiġi intervistata minn ħafna ġurnali u mill-istazzjonijiet tar-radju u tat-televiżjoni, u twassal l-isem tajjeb tal-ispraġ tat-tip 'Abensberger Spargel' ferm lil hinn mir-reġjun innifsu. (It-tieni subparagrafu tal-Artikolu 6(1) ta' dan ir-Regolament)
Extracted from C_252_2016.html